Дамян Дамянов
Вапцаров

chitanka.info

Можеха да те спасят. Не смееха.

Кой бе ти в сравнение със тях!

Мреше ти се — тях им се живееше!

Бе безстрашен — тях ги беше страх!

Пуснаха те пред дулата, страшните.

И тунелът взе да се тресе.

И те грабна тишината, лашна те —

в бъдещето да те пренесе.

Днес си по-голям от всички тях. Но питам се:

ако мой приятел набеден

го осъдят, как ли аз — защитата —

жив да го спася? Ами ако в битката

някой ден той победи и мен?

29. IX. 1981 г.

Издание:

Дамян П. Дамянов, Обади се, Любов!, Сиринга, С. 1995; ISBN 954-8100-03-7

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.